Publication: Magyar Közlöny
Issue: MK-2005-57 (Year: 2005, Number: 57)
Era: 2004-2010
Section: 6. melléklet a 25/2005. (IV. 29.) GKM rendelethez
Paragraph Index: 260

4. VIZSGÁLATI ELJÁRÁS Kövessük az általános információknál megadott eljárást, majd folytassuk a következõképpen: A 200 ml ûrtartalmú Erlenmeyer-lombikban levõ próbadarabra öntsünk grammonként 100 ml diklórmetánt. Zárjuk le, majd rázzuk a lombikot 10 percig, hogy a próbadarab átnedvesedjen. Tartsuk a lombikot 30 percen keresztül szobahõmérsékleten, idõnként felrázva. Dekantáljuk a folyadékot egy lemért üveg szûrõtégelyen át. Töltsünk 60 ml diklórmetánt a maradékot tartalmazó lombikba, rázzuk össze kézzel, majd szûrjük át a lombik tartalmát az üveg szûrõtégelyen, a visszamaradó szálakat töltsük át az üvegszûrõbe úgy, hogy a lombikot mossuk át kis mennyiségû diklórmetánnal. Ürítsük ki az üvegszûrõt leszívással, így távolítva el a felesleges folyadékot, töltsük fel újra az üvegszûrõt diklórmetánnal, és hagyjuk magától lefolyni. Végül szívassuk le a felesleges folyadékot, kezeljük a maradékot forrásban lévõ vízzel, az oldószer teljes eltávolítása érdekében, alkalmazzunk leszívást, szárítsuk meg, hûtsük le, majd mérjük meg az üvegszûrõt a szálmaradékkal.

Source: https://magyarkozlony.hu/hivatalos-lapok/bbe38881db364b3df29746531a987dfb5dec0756/dokumentumok/3f9c73e3aaa94d4a7bbcd603fab828e5ec3ef808/letoltes